title: 2006/364/ES: Rozhodnutie Rady z  15. mája 2006  o pozícii Európskeho spoločenstva v súvislosti s návrhom nariadenia Európskej hospodárskej komisie Organizácie Spojených národov o schválení adaptívneho predného osvetľovacieho systému (AFS) motorových vozidiel   (Text s významom pre EHP)

text:
               23.5.2006

               SK

               Úradný vestník Európskej únie

               L 135/12

      ROZHODNUTIE RADY

   z 15. mája 2006
   o pozícii Európskeho spoločenstva v súvislosti s návrhom nariadenia Európskej hospodárskej komisie Organizácie Spojených národov o schválení adaptívneho predného osvetľovacieho systému (AFS) motorových vozidiel
   (Text s významom pre EHP)
   (2006/364/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958 (1), a najmä na jeho článok 4 ods. 2 druhú zarážku,
   so zreteľom na návrh Komisie,
   so zreteľom na súhlas Európskeho parlamentu (2),
   keďže:

               (1)

               Návrhom nariadenia Európskej hospodárskej komisie Organizácie Spojených národov o schválení adaptívneho predného osvetľovacieho systému (AFS) motorových vozidiel (ďalej len „návrh nariadenia“) sa odstránia technické prekážky v obchode s motorovými vozidlami medzi zmluvnými stranami, pokiaľ ide o uvedené súčasti, a zároveň sa zabezpečí vysoká úroveň bezpečnosti a ochrany životného prostredia.

               (2)

               Je vhodné definovať pozíciu Spoločenstva so zreteľom na návrh nariadenia.

               (3)

               Návrh nariadenia by sa mal začleniť do systému Spoločenstva pre typové schvaľovanie motorových vozidiel,

         ROZHODLA TAKTO:
   Článok 1
   Týmto sa schvaľuje návrh nariadenia, ako je obsiahnutý v dokumente TRANS/WP.29/2005/31 a TRANS/WP.29/2005/31/add.1.
   Článok 2
   Spoločenstvo zastúpené Komisiou bude hlasovať v prospech návrhu nariadenia pri hlasovaní, ktoré sa bude konať počas zasadania správneho výboru na blížiacom sa zasadaní Svetového fóra Európskej hospodárskej komisie Organizácie Spojených národov pre zosúladenie nariadení, ktoré sa týkajú vozidiel.
   Článok 3
   Návrh nariadenia sa začlení do systému Spoločenstva pre typové schvaľovanie motorových vozidiel.

      V Bruseli 15. mája 2006

            Za Radu

            predsedníčka

         U. PLASSNIK

      (1)  Ú. v. ES L 346, 17.12.1997, s. 78.

      (2)  Zatiaľ neuverejnené v úradnom vestníku.


title: Rozhodnutie výkonného výboru z 27. októbra 1998 o prijatí opatrení na boj proti nelegálnemu prisťahovalectvu (SCH/Com-ex (98) 37 def. 2)

text:
Dôležité právne oznámenie

|

41998D0037

Úradný vestník L 239 , 22/09/2000 S. 0203 - 0204

		Rozhodnutie výkonného výboruz 27. októbra 1998o prijatí opatrení na boj proti nelegálnemu prisťahovalectvu(SCH/Com-ex (98) 37 def. 2)Výkonný výbor,so zreteľom na článok 132 Dohovoru, ktorým sa vykonáva Schengenská dohoda,- zdôrazňujúc nevyhnutnosť dodržiavania ľudských práv a podčiarkujúc záväzky každej zmluvnej strany vyplývajúce z Európskeho dohovoru o ochrane ľudských práv a základných slobôd a jeho protokolov, Ženevského dohovoru o právnom postavení utečenca a Newyorského protokolu, Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestu, Dohovoru o odstránení všetkých foriem diskriminácie žien a Dohovoru o právach dieťaťa,- berúc do úvahy opatrenia prijaté EÚ a v rámci EÚ na boj proti nelegálnemu prisťahovalectvu a uznávajúc potrebu integrovaného prístupu a- uznávajúc, že politika boja proti nelegálnemu prisťahovalectvu musí vytvoriť zodpovedajúce ustanovenia na preskúmanie žiadostí o azyl v súlade s medzinárodným verejným právom,ROZHODOL TAKTO:Schengenské štáty sú v súčasnosti obzvlášť postihnuté značnými prisťahovaleckými vlnami.Schengenské štáty považujú za nevyhnutné prijať tieto opatrenia na boj proti prisťahovalectvu:1. Návrh a priebežná aktualizácia situačnej správy a formulácia návrhov na úpravu opatrení jednotkou pre zvláštne úlohy.2. Úzka spolupráca s príslušnými útvarmi štátov pôvodu a tranzitných štátov v súlade s vnútroštátnym právom v schengenských štátoch, najmä s ohľadom na poskytnutie rady a podpory styčnými úradníkmi schengenských štátov.3. Poskytnutie pomoci styčnými úradníkmi zo schengenských štátov štátom pôvodu a tranzitným štátom, v závislosti od podmienok ustanovených v bode 2, formou poradenstva o zabránení nelegálneho prisťahovalectva, v súlade s platným domácim právom tak, aby sa bojovalo proti nelegálnemu prisťahovalectvu do schengenských štátov.4. Pravidelné recipročné informovanie všetkých schengenských štátov o výsledkoch expertných misií v štátoch pôvodu a tranzitných štátoch, najmä tých, ktoré sa uchádzajú o členstvo v EÚ, čo je faktor, ktorý sa má brať do úvahy v spojitosti s podpornými opatreniami.5. Vykonávanie intenzívnych kontrol na povolených hraničných priechodoch na vonkajších hraniciach v súlade so schengenskými normami, s osobitným dôrazom na pohraničné zóny postihnuté prisťahovalectvom.6. Najúplnejšie možné sledovanie pozemných a námorných hraníc mimo povolených hraničných priechodov a v oblasti za hranicou, najmä za hraničnými zónami postihnutými nelegálnym prisťahovalectvom, prostredníctvom rozmiestnenia mobilných jednotiek.7. Kontrola neverejných priestorov v prístavoch slúžiacich na medzinárodnú námornú prepravu.8. Kontrola trajektov počas nakladania a naloďovania.9. Zintenzívnenie policajných opatrení na vnútroštátnej úrovni v súlade s domácim právom, najmä na hlavných prepravných trasách, ak je to možné, v súčinnosti a úzkej spolupráci so schengenskými partnermi.10. V súlade s príslušným vnútroštátnym právom, odobratie odtlačkov prstov každého cudzieho nelegálneho prisťahovalca, ktorého totožnosť nemožno s istotou určiť; zachovanie odtlačkov s cieľom informovať orgány v ostatných schengenských štátoch; majú sa dodržiavať zásady práva ochrany údajov uplatniteľné v rámci schengenskej spolupráce a v Európskej únii.11. V súlade s príslušným vnútroštátnym právom, zabránenie unikania pred spravodlivosťou tých cudzích štátnych príslušníkov, nelegálne vstupujúcich na územie Schengenu, ktorých totožnosť nie je možné s istotou určiť, a to buď dovtedy, kým ich totožnosť nie je jednoznačne určená, alebo kým nie sú nariadené a vykonané opatrenia požadované cudzineckou políciou.12. Okamžité a systematické vrátenie štátnych príslušníkov tretích krajín, ktorí bez povolenia vstúpili na územie schengenských štátov, pokiaľ nemajú žiadne právo zdržovať sa a nejestvujú žiadne prekážky zakladajúce sa na závažných humanitárnych dôvodoch alebo medzinárodnom práve.13. Ukladanie sankcií voči prepravcom, ktorí prepravujú pasažierov do schengenských štátov bez požadovaných vstupných a tranzitných dokladov.14. Výmena informácií – v spolupráci s Europolom v rozsahu, ktorý je prípustný v prípade osobných údajov a podľa dohody subjektov ustanovených v Dohovore o Europole – medzi určenými centrálnymi kontaktnými miestami schengenských štátov o vývoji situácie, prijatých opatreniach a o zadržaných osobách, s osobitnou pozornosťou zameranou na organizácie zapojené do pašovania osôb a používané trasy, ako aj na rýchlejší prenos týchto informácií príslušným útvarom.15. Koordinácia boja proti zločineckým sieťam zapojeným do pašovania prostredníctvom výmeny informácií – v spolupráci s Europolom v rozsahu, ktorý je prípustný v prípade osobných údajov a podľa dohody subjektov ustanovených v Dohovore o Europole – medzi útvarmi zodpovednými za vedenie vyšetrovaní, v súlade s ustanoveniami Schengenského dohovoru a podľa vnútroštátnych právnych predpisov, spolu s koordináciou vykonávacích opatrení.16. Uplatňovanie zásady mutatis mutandis príslušných opatrení uvedených v Akčnom pláne EÚ na predchádzanie prílevu prisťahovalcov z Iraku a susedných oblastí z 26. januára 1998 (EU document 5573/98).--------------------------------------------------


title: Rozhodnutie Komisie z 10. marca 2015 , ktorým sa určujú lokality, ktorým bola v roku 2014 priznaná značka Európske dedičstvo

text:
               11.3.2015

               SK

               Úradný vestník Európskej únie

               C 83/3

         ROZHODNUTIE KOMISIE
   z 10. marca 2015,
   ktorým sa určujú lokality, ktorým bola v roku 2014 priznaná značka Európske dedičstvo
   (2015/C 83/03)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Európskeho parlamentu a Rady č. 1194/2011/EÚ zo 16. novembra 2011, ktorým sa ustanovuje akcia Európskej únie na podporu značky Európske dedičstvo (1), a najmä na jeho článok 14 ods. 1,
   keďže:

               (1)

               Európska skupina zaslala 17. decembra 2014 Komisii svoju správu týkajúcu sa postupu výberu lokalít na pridelenie značky Európske dedičstvo v roku 2014. Na základe týchto odporúčaní by Komisia mala určiť lokality, ktorým sa má táto značka prideliť.

               (2)

               V súlade s článkom 15 rozhodnutia č. 1194/2011/EÚ by sa mala každá lokalita, ktorej sa značka pridelila, pravidelne monitorovať s cieľom zabezpečiť, aby naďalej spĺňala dané kritériá a aby zodpovedala projektovému a pracovnému plánu predloženému v žiadosti o výber,

         SA ROZHODLA TAKTO:
   Jediný článok
   Značka Európske dedičstvo sa prideľuje lokalitám Srdce starovekých Atén (Grécko), opátstvo v obci Cluny (Francúzsko), Archív Aragónskeho kráľovstva (Španielsko), Lublinská únia (Poľsko), lokality Vestfálskeho mieru (Nemecko), Biblioteca Geral da Universidade de Coimbre (Portugalsko), Ústava z 3. mája 1791 (Poľsko), zámok v Hambachu (Nemecko), Charta týkajúca sa zrušenia trestu smrti (Portugalsko), kultúrne centrum Residencia de Estudiantes (Španielsko), budovy z rokov 1919 až 1940 v meste Kaunas (Litva), partizánska nemocnica Franja (Slovinsko), dom Roberta Schumana (Francúzsko), Museo Casa Alcide de Gasperi (Taliansko), historické lodenice v Gdansku (Poľsko) a park venovaný „Paneurópskemu pikniku“ (Maďarsko).

      V Bruseli 10. marca 2015

            Za Komisiu

         Tibor NAVRACSICS

            člen Komisie

      (1)  Ú. v. EÚ L 303, 22.11.2011, s. 1.


title: 2008/916/ES: Rozhodnutie Európskeho parlamentu a Rady z  19. novembra 2008 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               9.12.2008

               SK

               Úradný vestník Európskej únie

               L 330/16

      ROZHODNUTIE EURÓPSKEHO PARLAMENTU A RADY

   z 19. novembra 2008
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2008/916/ES)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Komisie,
   keďže:

               (1)

               Európsky fond na prispôsobenie sa globalizácii (ďalej len „fond“) sa zriadil s cieľom poskytovať dodatočnú podporu prepúšťaným pracovníkom, ktorí pociťujú dôsledky veľkých štrukturálnych zmien v modeloch svetového obchodu, a pomôcť pri ich opätovnom začleňovaní na trh práce.

               (2)

               Medziinštitucionálna dohoda zo 17. mája 2006 umožňuje mobilizáciu fondu s ročným stropom vo výške 500 miliónov EUR.

               (3)

               Taliansko predložilo štyri žiadosti o využitie prostriedkov z fondu v súvislosti s prepúšťaním v textilnom priemysle: 9. augusta 2007 v prípade Sardínie, 10. augusta 2007 v prípade Piemontu, 17. augusta 2007 v prípade Lombardie a 12. februára 2008 v prípade Toskánska. Tieto žiadosti spĺňajú požiadavky na stanovenie finančných príspevkov stanovené v článku 10 nariadenia (ES) č. 1927/2006.

               (4)

               Fond by sa mal preto mobilizovať s cieľom poskytnúť finančný príspevok v súvislosti so žiadosťami,

         ROZHODLI TAKTO:
   Článok 1
   V rámci všeobecného rozpočtu Európskej únie na rozpočtový rok 2008 sa mobilizuje Európsky fond na prispôsobenie sa globalizácii s cieľom poskytnúť sumu 35 158 075 EUR vo forme viazaných a výdavkových rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 19. novembra 2008

            Za Európsky parlament

            predseda

         H.-G. PÖTTERING

            Za Radu

            predseda

         J.-P. JOUYET

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2013/483/EÚ: Rozhodnutie Rady z  30. septembra 2013 o uplatňovaní predpisu Európskej hospodárskej komisie Organizácie Spojených národov č. 41 o jednotných ustanoveniach pre typové schvaľovanie motocyklov z hľadiska hluku  Text s významom pre EHP

text:
               5.10.2013

               SK

               Úradný vestník Európskej únie

               L 263/15

         ROZHODNUTIE RADY
   z 30. septembra 2013
   o uplatňovaní predpisu Európskej hospodárskej komisie Organizácie Spojených národov č. 41 o jednotných ustanoveniach pre typové schvaľovanie motocyklov z hľadiska hluku
   (Text s významom pre EHP)
   (2013/483/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 114 a 207 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Rozhodnutím Rady 97/836/ES (1) Únia pristúpila k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a súčasti, ktoré môžu byť namontované a/alebo používané na kolesových vozidlách, a podmienok pre vzájomné uznávanie schválení udelených na základe týchto predpisov (2) (ďalej len „revidovaná dohoda z roku 1958“).

               (2)

               Cieľom harmonizovaných požiadaviek predpisu Európskej hospodárskej komisie Organizácie Spojených národov (EHK OSN) č. 41 — o jednotných ustanoveniach týkajúcich sa typového schvaľovania motocyklov z hľadiska hluku (3) (ďalej len „predpis EHK OSN č. 41“) je odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zaistiť, aby takéto vozidlá poskytovali vysokú úroveň bezpečnosti a ochrany.

               (3)

               V smernici Európskeho parlamentu a Rady 2002/24/ES (4) a smernici Európskeho parlamentu a Rady 97/24/ES (5) a jej vykonávacích opatreniach sa stanovuje prijatie prípustných zvukových hladín, požiadaviek na výfukové systémy a skúšobné postupy pre dvoj- a trojkolesové motorové vozidlá.

               (4)

               Príloha III ku kapitole 9 smernice 97/24/ES obsahuje požiadavky na typové schválenie motorových vozidiel kategórie L so zreteľom na ich prípustnú zvukovú hladinu a výfukové systémy. Vozidlá kategórie L sú označením pre skupinu vozidiel, ako napríklad bicykle s pohonným systémom, dvoj- alebo trojkolesové mopedy, motocykle s postranným vozíkom a bez neho, trojkolky a štvorkolky.

               (5)

               Dňom svojho pristúpenia k revidovanej dohode z roku 1958 Únia pristúpila k obmedzenému počtu predpisov EHK OSN uvedených v zozname v prílohe II k rozhodnutiu 97/836/ES, pričom predpis č. 41 EHK OSN nebol v tomto zozname uvedený.

               (6)

               Ako sa stanovuje v článku 3 ods. 3 rozhodnutia 97/836/ES a podľa článku 1 ods. 7 revidovanej dohody z roku 1958 sa Únia môže rozhodnúť uplatňovať jeden, niekoľko či všetky predpisy EHK OSN, ku ktorým nepristúpila v čase svojho pristúpenia k revidovanej dohode z roku 1958.

               (7)

               V záujme toho, aby na medzinárodnej úrovni existovali spoločné harmonizované požiadavky, je teraz vhodné, aby Únia uplatňovala predpis EHK OSN č. 41, čím sa uľahčí medzinárodný obchod a nahradia sa existujúce požiadavky na typové schvaľovanie stanovené v prílohe III ku kapitole 9 smernice 97/24/ES. Európske spoločnosti sa tak budú môcť riadiť len jedným súborom požiadaviek uznávaných na celom svete, najmä zmluvnými stranami revidovanej dohody z roku 1958,

         PRIJALA TOTO ROZHODNUTIE:
   Článok 1
   Európska únia uplatňuje predpis Európskej hospodárskej komisie Organizácie Spojených národov č. 41 o jednotných ustanoveniach týkajúcich sa typového schvaľovania motocyklov z hľadiska hluku.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 3
   Komisia oznámi toto rozhodnutie generálnemu tajomníkovi Organizácie Spojených národov.

      V Bruseli 30. septembra 2013

            Za Radu

            predseda

         L. LINKEVIČIUS

      (1)  Rozhodnutie Rady 97/836/ES z 27. novembra 1997 na účely pristúpenia Európskeho spoločenstva k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo používané na kolesových vozidlách, a podmienok pre vzájomné uznávanie schválení udelených na základe týchto predpisov („revidovaná dohoda z roku 1958“) (Ú. v. ES L 346, 17.12.1997, s. 78).

      (2)  Ú. v. ES L 346, 17.12.1997, s. 81.

      (3)  Ú. v. EÚ L 317, 14.11.2012, s. 1.

      (4)  Smernica Európskeho parlamentu a Rady 2002/24/ES z 18. marca 2002 o typovom schválení dvoj- a trojkolesových motorových vozidiel, ktorou sa zrušuje smernica Rady 92/61/EHS (Ú. v. ES L 124, 9.5.2002, s. 1).

      (5)  Smernica Európskeho parlamentu a Rady 97/24/ES zo 17. júna 1997 o niektorých komponentoch a charakteristikách dvoj- alebo trojkolesových motorových vozidiel (Ú. v. ES L 226, 18.8.1997, s. 1).


title: 2013/508/EÚ: Rozhodnutie zástupcov vlád členských štátov zo 16. októbra 2013 , ktorým sa vymenúva sudca Všeobecného súdu

text:
               18.10.2013

               SK

               Úradný vestník Európskej únie

               L 277/12

         ROZHODNUTIE ZÁSTUPCOV VLÁD ČLENSKÝCH ŠTÁTOV
   zo 16. októbra 2013,
   ktorým sa vymenúva sudca Všeobecného súdu
   (2013/508/EÚ)
   ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 19,
   so zreteľom na Zmluvu o fungovaní Európskej únie, a najmä na jej články 254 a 255,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
   keďže:

               (1)

               Na základe článkov 5 a 7 Protokolu č. 3 o štatúte Súdneho dvora Európskej únie a po odstúpení pani Küllike JÜRIMÄEOVEJ je potrebné pristúpiť k vymenovaniu sudcu Všeobecného súdu na zvyšný čas funkčného obdobia pani Küllike JÜRIMÄEOVEJ, ktoré trvá do 31. augusta 2016.

               (2)

               Na uvoľnené miesto bol ako kandidát navrhnutý pán Lauri MADISE.

               (3)

               Výbor zriadený podľa článku 255 Zmluvy o fungovaní Európskej únie poskytol stanovisko k vhodnosti pána Lauriho MADISEHO vykonávať funkciu sudcu Všeobecného súdu,

         PRIJALI TOTO ROZHODNUTIE:
   Článok 1
   Pán Lauri MADISE sa týmto vymenúva za sudcu Všeobecného súdu na obdobie od 6. októbra 2013 do 31. augusta 2016.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 16. októbra 2013

            predseda

         R. KAROBLIS


title: 2008/520/ES: Rozhodnutie Európskeho parlamentu z  24. apríla 2007 o účtovnej závierke Prekladateľského strediska pre inštitúcie Európskej únie za rozpočtový rok 2005

text:
               15.7.2008

               SK

               Úradný vestník Európskej únie

               L 187/126

      ROZHODNUTIE EURÓPSKEHO PARLAMENTU

   z 24. apríla 2007
   o účtovnej závierke Prekladateľského strediska pre inštitúcie Európskej únie za rozpočtový rok 2005
   (2008/520/ES)
   EURÓPSKY PARLAMENT,
   so zreteľom na konečnú účtovnú závierku Prekladateľského strediska pre inštitúcie Európskej únie za rozpočtový rok 2005 (1),
   so zreteľom na správu Dvora audítorov o overení ročnej účtovnej závierky Prekladateľského strediska pre inštitúcie Európskej únie za rozpočtový rok 2005 spolu s odpoveďami strediska (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (ES) č. 2965/94 z 28. novembra 1994, ktorým sa zriaďuje Prekladateľské stredisko pre inštitúcie Európskej únie (4), a najmä na jeho článok 14,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu (A6-0101/2007),

               1.

               berie na vedomie nasledujúce údaje v konečnej účtovnej závierke Prekladateľského strediska pre inštitúcie Európskej únie za rozpočtové roky 2004 a 2005:
               Príjmy a výdavky za rozpočtové roky 2004 a 2005

                           (v tis. EUR)

                           2005

                           2004

                              Prevádzkové príjmy

                           Fakturácia za rozpočtový rok

                           30 408

                           23 423

                           Rôzne príjmy

                           372

                           150

                              Spolu (a)

                              30 780

                              23 573

                              Prevádzkové výdavky

                           Bežné výdavky

                           13 200

                           11 929

                           Budovy, zariadenie a rôzne prevádzkové výdavky

                           3 547

                           2 734

                           Prevádzkové výdavky

                           7 397

                           5 919

                           Príspevky na rezervy

                           1 849

                           1 410

                              Spolu (b)

                              25 993

                              21 992

                              Prevádzkový výsledok (c = a – b)

                              4 787

                              1 581

                              Finančné výnosy

                           Bankové úroky

                           428

                           387

                           Kurzové zisky

                           1

                           1

                              Spolu (d)

                              429

                              388

                              Poplatky za finančné služby

                           Bankové poplatky

                           4

                           7

                              Spolu (e)

                              4

                              7

                              Finančný výsledok (f = d – e)

                              425

                              381

                              Výsledok bežných činností (g = c + f)

                              5 212

                              1 962

                           Mimoriadne príjmy (h)

                           0

                           2 230

                           Mimoriadne výdavky (i)

                           0

                           0

                              Mimoriadny výsledok (j = h – i))

                              0

                              2 230

                              Výsledok za účtovné obdobie (g + j)

                              5 212

                              4 192

                              Zdroj: Údaje poskytnuté strediskom. V tejto tabuľke sú zhrnuté údaje, ktoré stredisko uviedlo vo svojej ročnej účtovnej závierke.

               2.

               schvaľuje účtovnú závierku Prekladateľského strediska pre inštitúcie Európskej únie za rozpočtový rok 2005;

               3.

               poveruje svojho predsedu, aby postúpil toto rozhodnutie riaditeľovi Prekladateľského strediska pre inštitúcie Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 25.

      (2)  Ú. v. EÚ C 312, 19.12.2006, s. 48.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 314, 7.12.1994, s. 1. Nariadenie naposledy zmenené a doplnené nariadením (ES) č. 1645/2003 (Ú. v. EÚ L 245, 29.9.2003, s. 13).

      (5)  Ú. v. ES L 357, 31.12.2002, s. 72.


title: 2006/874/ES: Rozhodnutie Rady z  28. novembra 2006 o pristúpení Spoločenstva k predpisu Európskej hospodárskej komisie Organizácie Spojených národov č. 107 o jednotných ustanoveniach pre homologizáciu vozidiel kategórie M 2 alebo M 3 z hľadiska ich celkovej konštrukcie   (Text s významom pre EHP)

text:
               5.12.2006

               SK

               Úradný vestník Európskej únie

               L 337/45

      ROZHODNUTIE RADY

   z 28. novembra 2006
   o pristúpení Spoločenstva k predpisu Európskej hospodárskej komisie Organizácie Spojených národov č. 107 o jednotných ustanoveniach pre homologizáciu vozidiel kategórie M2 alebo M3 z hľadiska ich celkovej konštrukcie
   (Text s významom pre EHP)
   (2006/874/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“) (1), a najmä na jeho článok 3 ods. 3 a druhú zarážku článku 4 ods. 2,
   so zreteľom na návrh Komisie,
   so zreteľom na súhlas Európskeho parlamentu,
   keďže:

               (1)

               Štandardizované požiadavky predpisu č. 107 o jednotných ustanoveniach pre homologizáciu vozidiel kategórie M2 alebo M3 z hľadiska ich celkovej konštrukcie majú predovšetkým za cieľ odstrániť technické prekážky v obchodovaní s motorovými vozidlami medzi zmluvnými stranami a súčasne zabezpečiť vysokú úroveň bezpečnosti prevádzky vozidiel.

               (2)

               Komisia sa preto domnieva, že by sa predpis č. 107 mal stať súčasťou systému Spoločenstva na homologizáciu motorových vozidiel,

         ROZHODLA TAKTO:
   Článok 1
   1.   Spoločenstvo uplatňuje predpis Európskej hospodárskej komisie Organizácie Spojených národov č. 107 o jednotných ustanoveniach pre homologizáciu vozidiel kategórie M2 alebo M3 z hľadiska ich celkovej konštrukcie.
   2.   Text predpisu je pripojený k tomuto rozhodnutiu.
   Článok 2
   Predpis Európskej hospodárskej komisie Organizácie Spojených národov č. 107 o jednotných ustanoveniach pre homologizáciu vozidiel kategórie M2 alebo M3 z hľadiska ich celkovej konštrukcie sa stáva súčasťou systému Spoločenstva na homologizáciu motorových vozidiel.
   Článok 3
   Komisia oznámi toto rozhodnutie generálnemu tajomníkovi Organizácie Spojených národov.

      V Bruseli 28. novembra 2006

            Za Radu

            predseda

         E. HEINÄLUOMA

      (1)  Ú. v. ES L 346, 17.12.1997, s. 78.


title: 2009/808/ES: Rozhodnutie Rady z  21. októbra 2009 , ktorým sa vymenúvajú dvaja grécki členovia Výboru regiónov

text:
               4.11.2009

               SK

               Úradný vestník Európskej únie

               L 288/25

      ROZHODNUTIE RADY

   z 21. októbra 2009,
   ktorým sa vymenúvajú dvaja grécki členovia Výboru regiónov
   (2009/808/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh gréckej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku úmrtia pána Christosa PALEOLÓGOSA a skončenia funkčného obdobia pána Parisa KOUKOULOPOULOSA sa uvoľnili dve miesta členov Výboru regiónov,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2010, sa za členov Výboru regiónov vymenúvajú:

               —

               pán Konstantinos SIMITSIS, primátor mesta Kavala,

               —

               pán Theodoros GKOTSOPOULOS, mestský radca mesta Pallini, Attica.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. októbra 2009

            Za Radu

            predseda

         A. CARLGREN

      (1)  Ú. v. EÚ L 56, 25.2.2006, s. 75.


title: 2011/280/EÚ: Rozhodnutie Komisie zo 16. mája 2011 o zrušení rozhodnutia 2003/796/ES o založení Európskej skupiny regulačných úradov pre elektrickú energiu a zemný plyn

text:
               17.5.2011

               SK

               Úradný vestník Európskej únie

               L 129/14

         ROZHODNUTIE KOMISIE
   zo 16. mája 2011
   o zrušení rozhodnutia 2003/796/ES o založení Európskej skupiny regulačných úradov pre elektrickú energiu a zemný plyn
   (2011/280/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Rozhodnutím Komisie 2003/796/ES (1) sa zriadila Európska skupina regulačných úradov pre elektrickú energiu a zemný plyn s cieľom uľahčiť konzultácie, koordináciu a spoluprácu medzi regulačnými orgánmi v členských štátoch a medzi nimi a Komisiou vzhľadom na konsolidáciu vnútorného trhu a zaistenie toho, aby všetky členské štáty jednotne uplatňovali smernicu Európskeho parlamentu a Rady 2003/54/ES z 26. júna 2003 o spoločných pravidlách pre vnútorný trh s elektrickou energiou (2), smernicu Európskeho parlamentu a Rady 2003/55/ES z 26. júna 2003 o spoločných pravidlách pre vnútorný trh so zemným plynom (3) a nariadenie Európskeho parlamentu a Rady (ES) č. 1228/2003 z 26. júna 2003 o podmienkach prístupu do siete pre cezhraničné výmeny elektrickej energie (4).

               (2)

               S cieľom zlepšiť spoluprácu medzi vnútroštátnymi regulačnými orgánmi a viac prispieť k účinnému fungovaniu vnútorných trhov s elektrickou energiou a zemným plynom sa nariadením Európskeho parlamentu a Rady (ES) č. 713/2009 (5) zriadila Agentúra pre spoluprácu regulačných orgánov v oblasti energetiky.

               (3)

               Agentúra pre spoluprácu regulačných orgánov v oblasti energetiky predstavuje rámec, v ktorom vnútroštátne regulačné orgány môžu spolupracovať a vykonávať úlohy podobné, ako sú úlohy, ktorými sa v súčasnosti zaoberá Európska skupina regulačných úradov pre elektrickú energiu a zemný plyn. Agentúra pre spoluprácu regulačných orgánov v oblasti energetiky bude pokračovať v práci, ktorú vykonáva Európska skupina regulačných úradov pre elektrickú energiu a zemný plyn v rámci účinnejšieho riadenia, a preto je vhodné zrušiť rozhodnutie 2003/796/ES.

               (4)

               S cieľom zabezpečiť, aby Európska skupina regulačných úradov pre elektrickú energiu a zemný plyn mohla dokončiť niekoľko otvorených projektov, by sa Európska skupina regulačných úradov pre elektrickú energiu a zemný plyn mala rozpustiť až od 1. júla 2011, aby sa zabezpečil bezproblémový prechod na Agentúru pre spoluprácu regulačných orgánov,

         PRIJALA TOTO ROZHODNUTIE:
   Článok 1
   Rozhodnutie 2003/796/ES sa zrušuje.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júla 2011.

      V Bruseli 16. mája 2011

            Za Komisiu

            predseda

         José Manuel BARROSO

      (1)  Ú. v. EÚ L 296, 14.11.2003, s. 34.

      (2)  Ú. v. EÚ L 176, 15.7.2003, s. 37.

      (3)  Ú. v. EÚ L 176, 15.7.2003, s. 57.

      (4)  Ú. v. EÚ L 176, 15.7.2003, s. 1.

      (5)  Ú. v. EÚ L 211, 14.8.2009, s. 1.


title: Rozhodnutie výkonného výboru zo 14. decembra 1993 o zlepšení praktickej súdnej spolupráce v boji proti obchodovaniu s drogami (SCH/Com-ex(93)14)

text:
Dôležité právne oznámenie

|

41993D0014

Úradný vestník L 239 , 22/09/2000 S. 0427 - 0427

		Rozhodnutie výkonného výboruzo 14. decembra 1993o zlepšení praktickej súdnej spolupráce v boji proti obchodovaniu s drogami(SCH/Com-ex(93)14)VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda, ďalej len "Schengenský dohovor",so zreteľom na články 48 až 53 a 70 až 76 vyššie uvedeného dohovoru,ROZHODOL TAKTO:S cieľom zlepšenia praktickej súdnej spolupráce v boji proti obchodovaniu s drogami sa zmluvné strany zaväzujú, že ak dožiadaná strana nehodlá vybaviť žiadosť o vzájomnú pomoc, alebo hodlá vybaviť iba jej časť, bude informovať žiadajúcu stranu o dôvodoch svojho zamietnutia a tam, kde je to možné, o podmienkach, ktoré treba splniť pred tým, než sa takáto žiadosť môže vybaviť.Toto rozhodnutie nadobudne účinnosť po tom, čo všetky štáty ako strany Schengenského dohovoru oznámia, že postupy vyžadované ich právnymi systémami na nadobudnutie záväznosti týchto rozhodnutí na ich území boli ukončené.V Paríži 14. decembra 1993PredsedaA. Lamassoure--------------------------------------------------


title: 2007/859/ES: Rozhodnutie Rady z  22. októbra 2007 o uzavretí Protokolu, ktorým sa mení a dopĺňa Dohoda o spolupráci medzi Európskym hospodárskym spoločenstvom a Thajským kráľovstvom týkajúcej sa produkcie manioku, jeho uvádzania na trh a obchodovania s ním

text:
               21.12.2007

               SK

               Úradný vestník Európskej únie

               L 337/106

         ROZHODNUTIE RADY
   z 22. októbra 2007
   o uzavretí Protokolu, ktorým sa mení a dopĺňa Dohoda o spolupráci medzi Európskym hospodárskym spoločenstvom a Thajským kráľovstvom týkajúcej sa produkcie manioku, jeho uvádzania na trh a obchodovania s ním
   (2007/859/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 ods. 3 v spojení s článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Dňa 10. apríla 2006 Rada oprávnila Komisiu začať rokovania s cieľom zabezpečiť zlučiteľnosť medzi Dohodou o spolupráci medzi Európskym hospodárskym spoločenstvom a Thajským kráľovstvom týkajúcej sa produkcie manioku, jeho uvádzania na trh a obchodovania s ním (1) (ďalej len „dohoda o spolupráci“) a nariadením Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (2).

               (2)

               Tieto rokovania smerovali k zmene a doplneniu článku 5 dohody o spolupráci s cieľom jeho zosúladenia s ustanoveniami článkov 308a až 308c nariadenia (EHS) č. 2454/93 (riadenie colných kvót, ktoré majú byť pridelené chronologicky podľa dátumu prijatia colných vyhlásení) a článkov 55 až 65 uvedeného nariadenia (osobitné ustanovenia týkajúce sa osvedčení o pôvode určitých poľnohospodárskych výrobkov, ktoré podliehajú osobitným dovozným opatreniam).

               (3)

               Rokovania prebiehali pod vedením Komisie na základe mandátu, ktorý vydala Rada.

               (4)

               Komisia uzavrela dohodu vo forme schválenej zápisnice s Thajským kráľovstvom s dodávateľským záujmom o výrobky patriace pod číselný znak KN 0714 10 10, 0714 10 91 a 0714 10 99.

               (5)

               Táto dohoda vo forme schválenej zápisnice by sa mala schváliť protokolom,

         ROZHODLA TAKTO:
   Článok 1
   1.   Týmto sa schvaľuje v mene Spoločenstva Protokol, ktorým sa mení a dopĺňa Dohoda o spolupráci medzi Európskym hospodárskym spoločenstvom a Thajským kráľovstvom týkajúcej sa produkcie manioku, jeho uvádzania na trh a obchodovania s ním (ďalej len „protokol“).
   2.   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Spoločenstvo.
   Článok 3
   V rozsahu nevyhnutnom na umožnenie plného vykonávania tohto protokolu do 1. januára 2008 Komisia prijme podrobné pravidlá jeho implementácie v súlade s postupom uvedeným v článku 4 ods. 2 tohto rozhodnutia.
   Článok 4
   1.   Komisii pomáha Riadiaci výbor pre obilniny zriadený článkom 25 nariadenia Rady (ES) č. 1784/2003 z 29. septembra 2003 o spoločnej organizácii trhu s obilninami (3).
   2.   Ak sa odkazuje na tento odsek, uplatňujú sa články 4 a 7 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4).
   Lehota ustanovená v článku 4 ods. 3 rozhodnutia 1999/468/ES je jeden mesiac.
   Článok 5
   Toto rozhodnutie sa uverejní v Úradnom vestníku Európskej únie.

      V Luxemburgu 22. októbra 2007

            Za Radu

            predseda

         J. SILVA

      (1)  Ú. v. ES L 219, 28.7.1982, s. 53.

      (2)  Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 214/2007 (Ú. v. EÚ L 62, 1.3.2007, s. 6).

      (3)  Ú. v. EÚ L 270, 21.10.2003, s. 78. Nariadenie naposledy zmenené a doplnené nariadením (ES) č. 735/2007 (Ú. v. EÚ L 169, 29.6.2007, s. 6).

      (4)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).
    ---documentbreak---

               21.12.2007

               SK

               Úradný vestník Európskej únie

               L 337/108

         PROTOKOL,
   ktorým sa mení a dopĺňa Dohoda o spolupráci medzi Európskym hospodárskym spoločenstvom a Thajským kráľovstvom týkajúcej sa produkcie manioku, jeho uvádzania na trh a obchodovania s ním
   EURÓPSKE SPOLOČENSTVO
   na jednej strane a
   VLÁDA THAJSKÉHO KRÁĽOVSTVA
   na strane druhej,
   PO ROKOVANIACH na žiadosť Európskeho spoločenstva o zmene a doplnení článku 5 Dohody o spolupráci týkajúcej sa produkcie manioku, jeho uvádzania na trh a obchodovania s ním (ďalej len „dohoda o spolupráci“) s cieľom zosúladiť túto dohodu s ustanoveniami článkov 55 až 65 a 308a až 308c nariadenia Komisie (EHS) č. 2454/93,
   POTVRDZUJÚC svoju ochotu ponechať dohodu o spolupráci v platnosti,
   EURÓPSKE SPOLOČENSTVO:
   Álvaro MENDONÇA E MOURA,
   veľvyslanec, stály predstaviteľ Portugalskej republiky,
   VLÁDA THAJSKÉHO KRÁĽOVSTVA:
   Pisan MANAWAPAT,
   veľvyslanec, vedúci misie Thajska pri Európskych spoločenstvách,
   SA DOHODLI TAKTO:
   Článok 1
   Článok 5 dohody o spolupráci sa nahrádza takto:

      „Článok 5
      Colnú kvótu týkajúcu sa dohodnutého vývozného množstva riadi Spoločenstvo chronologicky podľa dátumu prijatia colného vyhlásenia na prepustenie tovaru do colného režimu voľného obehu (podľa toho, kto príde prvý).
      Thajsko prijme všetky nevyhnutné ustanovenia na vydanie osvedčení o pôvode na dovoz manioku do Spoločenstva.
      Príslušné orgány oboch strán si v prípade potreby vymenia informácie potrebné na monitorovanie a uľahčovanie vykonávania dohody.“

   Článok 2
   Tento protokol predstavuje neoddeliteľnú súčasť dohody o spolupráci.
   Článok 3
   Tento protokol schváli Spoločenstvo a Thajské kráľovstvo v súlade s ich vlastnými postupmi.
   Článok 4
   Tento protokol nadobúda platnosť 1. januára 2008.
   Článok 5
   Tento protokol je vypracovaný dvojmo v úradných jazykoch jednotlivých strán dohody a každý z textov je rovnako autentický.

      Съставено в Брюксел на тридесет и първи октомври две хиляди и седма година.
      Hecho en Bruselas, el treinta y uno de octubre de dos mil siete.
      V Bruselu dne třicátého prvního řijna dva tisíce sedm.
      Udfærdiget i Bruxelles den enogtredivte oktober to tusind og syv.
      Geschehen zu Brüssel am einundreißigsten Oktober zweitausendsieben.
      Kahe tuhande seitsmenda aasta oktoobrikuu kolmekümne esimesel päeval Brüsselis.
      'Εγινε στις Βρυξέλλες, στις τριάντα μια Οκτωβρίου δύο χιλιάδες επτά.
      Done at Brussels on the thirty-first day of October in the year two thousand and seven.
      Fait à Bruxelles, le trente et un octobre deux mille sept.
      Fatto a Bruxelles, addì trentuno ottobre duemilasette.
      Briselē, divtūkstoš septītā gada trīsdesmit pirmajā oktobrī.
      Priimta du tūkstančiai septintųjų metų spalio trisdešimt pirmą dieną Briuselyje.
      Kelt Brüsszelben, a kétezer-hetedik év október harmincegyedik napján.
      Magħmul fi Brussell, fil-wiehed u tletin jum ta' Ottubru tas-sena elfejn u sebgħa.
      Gedaan te Brussel, de eenendertigste oktober tweeduizend zeven.
      Sporządzono w Brukseli, dnia trzydziestego pierwszego października roku dwa tysiące siódmego.
      Feito em Bruxelas, em trinta e um de Outubro de dois mil e sete.
      Întocmit la Bruxelles, la treizeci și unu octombrie două mii șapte.
      V Bruseli tridsiateho prvého októbra dvetisícsedem.
      V Bruslju, dne enaintridesetega oktobra leta dva tisoč sedem.
      Tehty Brysselissä kolmantenakymmenentenäensimmäisenä päivänä lokakuuta vuonna kaksituhattaseitsemän.
      Som skedde i Bryssel den trettioförsta oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         За Кралство Тайланд
         Por el Reino de Tailandia
         Za Thajské královstvi
         På Kongeriget Thailands vegne
         Für das Königreich Thailand
         Tai Kuningriigi nimel
         Για το Βασίλειο της Ταϊλάνδης
         For the Kingdom of Thailand
         Pour le Royaume de Thaïlande
         Per il Regno di Tailandia
         Taizemes Karalistes vārdā
         Tailando Karalystės vardu
         a Thaiföldi Királyság részéről
         Għar-Renju tat-Tajlandja
         Voor het Koninkrijk Thailand
         W imieniu Królestwa Tajlandii
         Pelo Reino da Tailândia
         Pentru Regatul Thailandei
         Za Thajské královstvo
         Za Kraljevino Tajsko
         Thaimaan kuningaskunnan puolesta
         På Konungariket Thailands vägnar


title: 2014/562/EÚ: Rozhodnutie Európskeho parlamentu z  3. apríla 2014 o účtovnej závierke Agentúry pre spoluprácu regulačných orgánov v oblasti energetiky za rozpočtový rok 2012

text:
               5.9.2014

               SK

               Úradný vestník Európskej únie

               L 266/164

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke Agentúry pre spoluprácu regulačných orgánov v oblasti energetiky za rozpočtový rok 2012
   (2014/562/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre spoluprácu regulačných orgánov v oblasti energetiky za rozpočtový rok 2012,

               —

               so zreteľom na správu Dvora audítorov o overení konečnej ročnej účtovnej závierky Agentúry pre spoluprácu regulačných orgánov v oblasti energetiky za rozpočtový rok 2012 spolu s odpoveďami agentúry (1),

               —

               so zreteľom na odporúčanie Rady z 18. februára 2014 (05849/2014 – C7–0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky (4), a najmä na jeho článok 24,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu (A7-0208/2014),

               1.

               schvaľuje účtovnú závierku Agentúry pre spoluprácu regulačných orgánov v oblasti energetiky za rozpočtový rok 2012;

               2.

               poveruje svojho predsedu, aby postúpil toto rozhodnutie riaditeľovi Agentúry pre spoluprácu regulačných orgánov v oblasti energetiky, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 211, 14.8.2009, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2012/352/EÚ: Rozhodnutie Rady zo 7. júna 2012 o pozícii, ktorú má Európska únia zaujať v rámci Rady ministrov AKT – EÚ k štatútu Juhosudánskej republiky v súvislosti s Dohodou o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej

text:
               4.7.2012

               SK

               Úradný vestník Európskej únie

               L 174/2

         ROZHODNUTIE RADY
   zo 7. júna 2012
   o pozícii, ktorú má Európska únia zaujať v rámci Rady ministrov AKT – EÚ k štatútu Juhosudánskej republiky v súvislosti s Dohodou o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej
   (2012/352/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9,
   so zreteľom na Vnútornú dohodu medzi zástupcami vlád členských štátov zasadajúcich v Rade o opatreniach, ktoré sa majú prijať, a postupoch, ktoré sa majú dodržiavať pri vykonávaní Dohody o partnerstve krajín AKT – ES (1), a najmä na jej článok 1,
   so zreteľom na návrh Európskej komisie,
   keďže:

               (1)

               Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (2) a prvýkrát zmenená a doplnená v Luxemburgu 25. júna 2005 (3) a druhýkrát zmenená a doplnená v Ouagadougou 22. júna 2010 (4) (ďalej len „Dohoda o partnerstve AKT – EÚ“). Druhá zmena a doplnenie sa predbežne vykonáva od 31. októbra 2010.

               (2)

               V článku 94 Dohody o partnerstve AKT-EÚ sa ustanovuje, že každá žiadosť štátu o pristúpenie sa predkladá Rade ministrov AKT – EÚ na schválenie.

               (3)

               Juhosudánska republika 20. marca 2012 predložila žiadosť o pristúpenie v súlade s článkom 94 Dohody o partnerstve AKT-EÚ a žiadosť o udelenie štatútu pozorovateľa, ktorý jej umožní účasť v spoločných inštitúciách zriadených uvedenou dohodou až do ukončenia prístupového procesu.

               (4)

               Schválenie pristúpenia Južného Sudánu Radou ministrov AKT – EÚ a udelenie dočasného štatútu pozorovateľa Južnému Sudánu do 20. novembra 2012 Radou ministrov AKT – EÚ by mala Únia schváliť. Južný Sudán by mal uložiť akt o pristúpení u depozitárov Dohody o partnerstve AKT-EÚ, a to na Generálnom sekretariáte Rady Európskej únie a Sekretariáte štátov AKT, najneskôr do uvedeného dátumu.

               (5)

               V reakcii na tieto žiadosti je preto vhodné stanoviť pozíciu, ktorú má Únia zaujať v rámci Rady ministrov AKT – EÚ, pokiaľ ide o štatút Južného Sudánu v súvislosti s Dohodou o partnerstve AKT-EÚ.

               (6)

               Pozícia Únie v rámci Rady ministrov AKT – EÚ by sa preto mala zakladať na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v rámci Rady ministrov AKT – EÚ vo veci žiadostí Juhosudánskej republiky o pristúpenie a o udelenie štatútu pozorovateľa, spočíva v prijatí týchto žiadostí za podmienok uvedených v návrhu rozhodnutia Rady ministrov AKT – EÚ, ktorý je pripojený k tomuto rozhodnutiu.
   Štatút pozorovateľa je platný do 20. novembra 2012. Južný Sudán by mal uložiť akt o pristúpení na Generálnom sekretariáte Rady Európskej únie a Sekretariáte štátov AKT najneskôr do uvedeného dátumu.
   Formálne a menšie zmeny tohto návrhu rozhodnutia Rady ministrov AKT – EÚ možno dohodnúť bez toho, aby bolo potrebné zmeniť a doplniť uvedené rozhodnutie.
   Článok 2
   Toto rozhodnutie nadobúda účinnosť dňom nasledujúcim po jeho prijatí.

      V Luxemburgu 7. júna 2012

            Za Radu

            predseda

         M. BØDSKOV

      (1)  Ú. v. ES L 317, 15.12.2000, s. 376.

      (2)  Ú. v. ES L 317, 15.12.2000, s. 3.

      (3)  Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27).

      (4)  Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 a prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3).

      NÁVRH
      ROZHODNUTIE RADY MINISTROV AKT – EÚ č. …/2012
      z …
      o štatúte Juhosudánskej republiky v súvislosti s Dohodou o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej
      RADA MINISTROV AKT – EÚ,
      so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1), prvýkrát zmenenú a doplnenú v Luxemburgu 25. júna 2005 (2) a druhýkrát zmenenú a doplnenú v Ouagadougou 22. júna 2010 (3) (ďalej len „Dohoda o partnerstve AKT-EÚ“), a najmä na jej článok 94,
      so zreteľom na rozhodnutie Rady ministrov AKT – ES č. 1/2005 z 8. marca 2005 o prijatí rokovacieho poriadku Rady ministrov AKT – ES (4), a najmä na jeho článok 8 ods. 3,
      keďže:

                  (1)

                  Druhá zmena a doplnenie Dohody o partnerstve AKT-EÚ sa predbežne vykonáva od 31. októbra 2010.

                  (2)

                  V článku 94 Dohody o partnerstve AKT-EÚ sa ustanovuje, že každá žiadosť štátu o pristúpenie sa predkladá Rade ministrov na schválenie.

                  (3)

                  Juhosudánska republika 20. marca 2012 predložila žiadosť o pristúpenie v súlade s článkom 94 Dohody o partnerstve AKT-EÚ a žiadosť o udelenie štatútu pozorovateľa, ktorý jej umožní účasť v spoločných inštitúciách zriadených uvedenou dohodou až do ukončenia prístupového procesu.

                  (4)

                  Štatút pozorovateľa by mal byť platný do 20. novembra 2012. Južný Sudán by mal uložiť akt o pristúpení u depozitárov Dohody o partnerstve AKT-EÚ, a to na Generálnom sekretariáte Rady Európskej únie a na Sekretariáte štátov AKT najneskôr do uvedeného dátumu,

            PRIJALA TOTO ROZHODNUTIE:
      Článok 1
      Schválenie žiadosti o pristúpenie a žiadosti o štatút pozorovateľa
      Týmto sa schvaľuje žiadosť Juhosudánskej republiky o pristúpenie k Dohode o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000, prvýkrát zmenenej a doplnenej v Luxemburgu 25. júna 2005 a druhýkrát zmenenej a doplnenej v Ouagadougou 22. júna 2010.
      Južný Sudán má štatút pozorovateľa do 20. novembra 2012 podľa Dohody o partnertsve AKT-EÚ.
      Južný Sudán uloží akt o pristúpení u depozitárov Dohody o partnerstve AKT-EÚ, a to na Generálnom sekretariáte Rady Európskej únie a na Sekretariáte štátov AKT najneskôr do uvedeného dátumu.
      Článok 2
      Nadobudnutie účinnosti
      Toto rozhodnutie nadobúda účinnosť dňom nasledujúcim po jeho prijatí.

         V …

               Za Radu ministrov AKT – EÚ

               predseda

         (1)  Ú. v. ES L 317, 15.12.2000, s. 3.

         (2)  Dohoda, ktorou sa mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 (Ú. v. EÚ L 209, 11.8.2005, s. 27).

         (3)  Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 a prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3).

         (4)  Ú. v. EÚ L 95, 14.4.2005, s. 44.